# **DECIZIA ETAPEI DE ÎNCADRARE**

**Nr. X din X.05.2023**

k Ca urmare a solicitării de emitere a acordului de mediu adresate de **SC SOMESUL CALD PRODUCTIE SRL**, cu sediul în comuna Florești, sat Florești, str. Avram Iancu, nr. 408F, corp C2, ap. 3, jud. Cluj, înregistrată la APM Cluj cu nr. 5023/28.02.2023, în baza:

1. **Legii nr.292/2018** privind evaluarea impactului anumitor proiecte publice şi private asupra mediului;
2. **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,
3. **Legea apelor nr. 107/1996 ,** cu modificările si completările ulterioare;

Agenţia pentru Protecţia Mediului Cluj decide, ca urmare a completărilor depuse la APM Cluj cu documentaţiile numerele: 6936/17.03.2023, 8913/11.04.2023, 9093/13.04.2023, 9506/21.04.2023 și 10030/28.04.2023 precum şi a consultărilor desfăşurate în cadrul şedinţei Comisiei de Analiză Tehnică din datele de 11.04.2023 și 25.04.2023, că proiectul **,,Construire 2 hale industriale cu regim de înălțime P+E parțial, spații administrative și anexe (cameră portar, camera pompelor, rezervoare, etc.), amenajare platforme, sistematizare pe verticală, împrejmuire teren, racorduri și branșamente la utilități, totem luminos (cu respectarea indicilor urbanistici aprobați conform PUZ aprobat cu HCL nr. 185/20.11.2019)” -** propus a fi realizat în **comuna Florești, sat Luna de Sus, FN, CF nr. 76166/CAD nr. 76166, judeţul Cluj**, nu se supune evaluării impactului asupra mediului, nu se supune evaluării adecvate şi nu se supune evaluării asupra corpurilor de apă.

kk kkk kk supune evaluării adecvate

 Justificarea prezentei decizii:

 **I. Motivele pe baza cărora s-a stabilit necesitatea neefectuării impactului asupra mediului, sunt următoarele:**

a) proiectul se încadrează în prevederile Legii nr.292/2018, anexa nr. 2, **10.a.) ,,Proiecte de dezvoltare a unităţilor/zonelor industriale*”***

b) amplasamentul este situat în **comuna Florești, sat Luna de Sus, judeţul Cluj**, constituie domeniu public al comunei Florești, cu folosința actuală: *teren în intravilan*, conform Certificatului de urbanism nr. 1151/22.12.2022 emis de către Primaria Florești;

c) proiectul este de amploare redusă, fiind amplasat pe domeniul comunei şi are ca scop **construire hale industriale**, conform Certificatului de urbanism nr. 1151/22.12.2022 emis de către Primăria Florești;

d) investiţia propusă se realizează în comuna Florești, sat Luna de Sus, jud. Cluj, cu folosinţa actuală: *teren în intravilan*, utilizări admise conform PUZ: *hale industriale*;

e) drumurile de acces existente vor fi întreţinute corespunzător și se vor reface sectoarele afectate de către SC SOMESUL CALD PRODUCȚIE SRL;

f) la evaluarea proiectului au fost luate în considerare criteriile prevăzute în Anexa nr. 3 din Legea nr. 292/2018 privind evaluarea impactului anumitor proiecte publice şi private asupra mediului;

g) proiectul propus nu se cumulează cu alte proiecte, fară amplificarea impactului asupra mediului;

h) investiţia propusă nu implică generarea de emisii semnificative în mediu, activitatea presupunând ***construire hale industriale***;

 i) proiectul va genera deşeuri din activitățile desfășurate și acestea vor fi predate către operatori autorizați;

 j) pentru realizarea lucrărilor este necesară organizarea de şantier pe proprietatea respectivă;

 k) sunt prevăzute măsuri pentru: refacerea tuturor suprafețelor de teren afectate de lucrările de ***construire hale industriale***;

 l) pe parcursul derulării procedurii nu au fost formulate plângeri, sesizări sau reclamaţii cu privire la proiectul care va fi implementat.

**II. Motivele pe baza cărora s-a stabilit neefectuarea evaluării adecvate** sunt următoarele:

* proiectul propus **nu intră** sub incidenţa art. 28 din **Ordonanţa de Urgenţă a Guvernului** [**nr. 57/2007**](http://www.legestart.ro/Ordonanta-de-urgenta-57-2007-regimul-ariilor-naturale-protejate-conservarea-habitatelor-naturale-florei-faunei-salbatice-%28MjU0NTQ5%29.htm) *privind regimul ariilor naturale protejate, conservarea habitatelor naturale, a florei şi faunei sălbatice*, cu modificările şi completările ulterioare;

**III. Motivele pe baza cărora s-a stabilit necesitatea neefectuării impactului asupra corpurilor de apă**

* proiectul propus **intră** sub incidenţa prevederilor art. 48 şi 54 din Legea apelor nr. 107/1996, cu modificările şi completările ulterioare.

Conform adresei nr. 327/02.02.2023 emisă de AN Apele Române – ABA Someș-Tisa – SGA Cluj, lucrările propuse nu se încadrează pe Legea Apelor nr. 107/1996 cu modificările și completările ulterioare, art. 48 și art. 54, ca urmare nu este necesar obținerea actului de reglementare din partea autorității respective.

De asemenea prin consultarea hărților de hazard, amplasamentul nu este situat în zona inundabilă a râurilor: Someșul Mic sau Fenes, la producerea debitului maxim cu probabilitatea de depășire de 1%.

**Caracteristicile proiectului şi/sau condiţiile de realizare a proiectului pentru evitarea sau prevenirea eventualelor efecte negative semnificative asupra mediului:**

Proiectul prevede: **,,Construire 2 hale industriale cu regim de înălțime P+E parțial, spații administrative și anexe (cameră portar, camera pompelor, rezervoare, etc.), amenajare platforme, sistematizare pe verticală, împrejmuire teren, racorduri și branșamente la utilități, totem luminos (cu respectarea indicilor urbanistici aprobați conform PUZ aprobat cu HCL nr. 185/20.11.2019)” -** propus a fi realizat în **comuna Florești, sat Luna de Sus, FN, CF nr. 76166/CAD nr. 76166, judeţul Cluj**, cu următoarele caracteristici:

- poziţionarea conform coordonatelor Stereo 70 - conform proiectului tehnic și planșelor atașate pentru acest amplasament (pct. 101, X-548987,057; Y-380685,500....... pct. 116, X-584645,080; Y-380648,509);

- teren în intravilan 32.565 mp;

- construcții - 14.640 mp (45%);

- căi comunicație: trotuare, alei, parcări - 11.410 mp (35%);

- zona verde – 6.515 mp (20%);

- POT propus 45%, CUT propus 0.6;

- toate celelalte lucrări necesare în vederea realizării proiectului mai sus menționat, ce decurg din proiectul tehnic.

**Prevenirea eventualelor efecte negative semnificative asupra mediului:**

- se vor gestiona toate sursele de zgomot în mod corespunzător cu respectarea legislației în vigoare;

- se va gestiona toată activitatea desfășurată pentru a nu se produce poluări ale factorilor de mediu: apă, aer, sol, inclusiv a zonelor rezidențiale;

- apele de pe amplasament vor fi gestionate astfel:

- *apele uzate menajere vor fi evacuate în rețeaua de canalizare;*

*- apele pluviale de pe acoperișurile halelor vor fi colectate prin intermediul unei rețele subterane de canalizare pluvială în bazinul de retenție de 400 mc;*

*- apele meteorice de pe platformele exterioare betonate de circulații și andocări vor trece prin separatoare de hidrocarburi și vor ajunge în bazinul de retenție de 400 mc – apele meteorice vor fi folosite pentru irigarea spațiilor verzi;*

- se vor urmări toate utilajele și echipamentele folosite, în vederea evitării oricăror prejudicii aduse mediului înconjurător;

- se vor colecta corespunzător deșeurile rezultate și se vor preda operatorilor autorizați;

- se vor amenaja spațiile verzi la finalizarea lucrărilor;

- se vor respecta prevederile legislaţiei de mediu în vigoare.

Prezentul act nu scutește beneficiarul investiției de obținerea celorlalte avize/acorduri/autorizații legale în vederea promovării lucrărilor de investiții/funcționării.

Titularul proiectului are obligaţia de a notifica în scris Agenția pentru Protecţia Mediului Cluj despre orice modificare sau extindere a proiectului survenită după emierea deciziei de încadrare, înainte de producerea modificării.

***Prezenta decizie este valabilă pe toată perioada de realizare a proiectului, iar în situația în care intervin elemente noi, necunoscute la data emiterii prezentei decizii, sau se modifică condițiile care au stat la baza emiterii acesteia, titularul proiectului are obligația de a notifica autoritatea competentă emitentă.***

Orice persoană care face parte din publicul interesat și care se consideră vătămată într-un drept al său ori într-un interes legitim se poate adresa instanței de contencios administrativ competente pentru a ataca, din punct de vedere procedural sau substanțial, actele, deciziile ori omisiunile autorității publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ [nr. 554/2004](https://lege5.ro/Gratuit/gu3dsojy/legea-contenciosului-administrativ-nr-554-2004?d=2018-12-28), cu modificările și completările ulterioare.

Se poate adresa instanței de contencios administrativ competente și orice organizație neguvernamentală care îndeplinește condițiile prevăzute la art. 2 din Legea nr. 292/2018 privind evaluarea impactului anumitor proiecte publice și private asupra mediului, considerându-se că acestea sunt vătămate într-un drept al lor sau într-un interes legitim.

Actele sau omisiunile autorității publice competente care fac obiectul participării publicului se atacă în instanță odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

Înainte de a se adresa instanței de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice și private asupra mediului au obligația să solicite autorității publice emitente a deciziei prevăzute la art. 21 alin. (3) sau autorității ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoștința publicului a deciziei.

Autoritatea publică emitentă are obligația de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

Procedura de soluționare a plângerii prealabile prevăzută la art. 22 alin. (1) este gratuită și trebuie să fie echitabilă, rapidă și corectă.

Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice și private asupra mediului și ale Legii [nr. 554/2004](https://lege5.ro/Gratuit/gu3dsojy/legea-contenciosului-administrativ-nr-554-2004?d=2018-12-28), cu modificările și completările ulterioare.

**DIRECTOR EXECUTIV**

**Adina SOCACIU**

**Şef serviciu AAA Şef Seviciu CFM**

**Ing. Anca Cîmpean Dr. biolog Paul BELDEAN**

**Întocmit:**

**Cons. Gabriela IONESCU Cons. Izabella BUFTEA**

X.05.2023